**DOM ZDRAVLJA KARLOVAČKE ŽUPANIJE**

**UPRAVNO VIJEĆE**

**Broj: 12-920/25**

**Karlovac, 21. srpnja 2025.**

**P O Z I V**

**kojim se pozivate na 11. sjednicu Upravnog vijeća Doma zdravlja Karlovačke županije**

**koja će se održati dana 23. srpnja 2025. godine (srijeda) s početkom u 15.00 sati**

**u prostorijama Doma zdravlja Karlovačke županije,**

**Dr. Vladka Mačeka 48, Karlovac, I. kat, soba za sastanke**

Za sjednicu se predlaže sljedeći

**D N E V N I R E D**

1. **Donošenje** **Pravilnika** **o unutarnjoj organizaciji i sistematizaciji radnih mjesta**

**Doma zdravlja Karlovačke županije**

Izvjestitelj: Marija Jelkovac, dipl. iur., ravnateljica

1. **Donošenje I. Izmjena i dopuna Financijskog plana Doma zdravlja Karlovačke županije za 2025. godinu s obrazloženjem**

Izvjestitelj: Marija Jelkovac, dipl. iur., ravnateljica

1. **Usvajanje Izvješća o financijskom poslovanju Doma zdravlja Karlovačke županije za mjesec lipanj 2025. godine**

Izvjestitelj: Marija Jelkovac, dipl. iur., ravnateljica

1. **Usvajanje Izvješća o poslovanju Doma zdravlja Karlovačke županije za razdoblje od** **01.01.2025. do 30.06.2025. godine**

Izvjestitelj: Marija Jelkovac, dipl. iur., ravnateljica

1. **Usvajanje Izvješća o izvršenju Financijskog plana Doma zdravlja Karlovačke županije za razdoblje od 01.01.2025. do 30.06.2025. godine**

Izvjestitelj: Marija Jelkovac, dipl. iur., ravnateljica

1. **Razno**

**PREDSJEDNIK UPRAVNOG VIJEĆA**

**Marin Požega, mag. oec.**

**O b r a z l o ž e n j e**

**Točka 1.**

U prilogu Poziva za 11. sjednicu Upravnog vijeća dostavlja se prijedlog Pravilnika o unutarnjoj organizaciji i sistematizaciji radnih mjesta Doma zdravlja Karlovačke županije, na koji se prethodno očitovalo Radničko vijeće Doma zdravlja sukladno čl. 150. Zakona o radu (NN 93/14, 127/17, 98/19, 151/22, 46/23, 64/23). Sukladno članku6. Odluke Županijske skupštine Karlovačke županije o pripajanju domova zdravlja u Duga Resi, Ogulinu, Ozlju, Slunju i Vojniću Domu zdravlja Karlovac i promjeni naziva Doma zdravlja Karlovac od 07. srpnja 2023. godine, (Glasnik Karlovačke županije Broj: 4/2024) Upravno vijeće Doma zdravlja dužno je u roku od 60 dana od dana stupanja na snagu Statuta donijeti novi Pravilnik o unutarnjem ustroju i sistematizaciji radnih mjesta te donijeti odnosno uskladiti ostale opće i druge akte kao i poslovanje ustanove.

Ravnatelj Doma zdravlja će u roku od 60 dana od dana stupanja na snagu Pravilnika o unutarnjem ustroju i sistematizaciji radnih mjesta ponuditi radnicima ustanove ugovor o radu sukladno novom Pravilniku i drugim aktima ustanove.

Do dana početka rada temeljem novog ugovora o radu radnici preuzeti iz pripojenih domova

zdravlja zadržavaju pravo na plaću, druga prava iz radnog odnosa te obveze i odgovornosti prema

dosadašnjim ugovorima o radu.

Slijedom navedenog, predlaže se Upravnom vijeću Doma zdravlja Karlovačke županije na temelju članaka 26. i 27. Zakona o radu (NN [93/14](https://www.zakon.hr/cms.htm?id=26185), [127/17](https://www.zakon.hr/cms.htm?id=26183), [98/19](https://www.zakon.hr/cms.htm?id=40775), [151/22](https://www.zakon.hr/cms.htm?id=55102), [46/23](https://www.zakon.hr/cms.htm?id=60619), [64/23](https://www.zakon.hr/cms.htm?id=57139)) i članaka 19. i 42. Statuta Doma zdravlja Karlovačke županije, nakon izvršenog savjetovanja sa Radničkim vijećem donošenje sljedeće

O D L U K E

Članak 1.

Donosi se Pravilnik o unutarnjoj organizaciji i sistematizaciji radnih mjesta Doma zdravlja Karlovačke županije, koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.